Viborger Samler, 1833-07-07
Tydskland. Fra Berlin meddeler Hamb. Corresp. følgende mærkelige Skrivelse af 25de Juni, "De faa Fængslinger, som her ere skete ifølge Tumulterne i Sydtydskland, have allerede stærkt beskjæftiget de offentlige Blades herværende Correspondenter, endskjønde det vilde have været hensigtsmæssigere, at tie stille om disse Tildragelser, indtil de havde medført et Resultat, hvilket Regjeringen vist ikke vil undlade at bekjendtgjøre. Vi maae nu vel ogsaa foreløbigen sige et Ord derom, da der allerede er talt og endnu stedse bliver talt saa meget derom. Omtrent 6 eller 7 Jndivider- Udlændinger - ere hidtil blevne hæftede; Undersøgelserne føres med Strænghed, men dog ogsaa med Mildhed, og skulle, som der høres, have ført til vigtige Resultater, især angaaende Maaden, hvorpaa Urostifterne paa Universiteterne have underholdt deres Forbindelser, deels indbyrdes, deels med udenlandske Revolutionaire. desværre bliver det herved stedse meere vist og afgjort, at det har været en meget vidt udbredt Sammensværgelse, hvis Medlemmer til det tydske Fædrelands Held endnu ikke vare blevne enige angaaende det til deres offentlige Fremtrædelse bestemte Tidspunct. Det vildere Partie synes lykkeligviis at have seiret over det, der vilde liste sig saa længe frem i Mørket, til det kunde være fuldkomment sikkert paa sine Organer i de forskjellige constitutionelle Kamre. Naturligviis kan man endnu kun have Formodninger om de hidtil opnaaede Resultater, da Klogskaben fordrer, her at handle med den største Taushed. Vi haabe iøvrigt senere at see os istand til at levere udførlige Meddelelser. Den Tid torde snart indtræde, hvor det vil blive umuligt for Stupaasassesseaarigsassernesernernbunadenterne, at tage Deel i Tildragelser, som i Frankfurt, Tübingen, Giessen o. s. v. Altfor lydeligt udtaler sig allerede det almindelige Ønske, især hos Forældre, der have Sønner, og selv paa høiere Steder tænker man vistnok paa, ikke alene at give Universiteterne en til Tiderne svarende Skikkelse, men ogsaa en Skikkelse, der tillige virker til Forebyggelsen af alle excentriske Udværter af et vildt Studenterliv, med eet Ord: det er nødvendigt, at rive Universiteterne ud af deres forældede, fra Middelalderen. nedarvede, Former. Til denne Omskabelse af Universitetslivet i Tydskland er vistnok Forflyttelsen af Høiskolerne fra de mindre til muligst store Stæder nødvendig. Man føler meget vel, hvor vanskelig Opløsningen af denne Opgave er; men dens Opløsning kunne vi med saa meget større Rolighed vente, da vort Gouvernement allerede har overvundet vanskeligere Tidsforhold ved sin Conseqvents og Klogskab. - Desværre synes den preussiske Regjering ogsaa i Posen at maatte tage strænge Forholdsregler, og vistnok ere de der foretagne Arresteringer paabudne af den største Nødvendighed; blandt disse finder man iøvrigt Mænd af Rang, der af Taknemmelighed for modtagne Velgierninger vel burde have følt sig knyttede til deres Fædrelands og og deres Konges sande Jnteresse. Blandt de Hæftede befinde sig ogsaa allerede de Jndivider, hvem det skulde have været overdraget, at skaffe de Utilfredse, der vilde gaae til Kongeriget Polen, Leilighed til at finde deres Underholdning i hiint Land. Tiden vil lære, om ikke især Fruentimmer have været dristige i denne Henseende. De egentlige Hensigter ere vistnok svære at gjætte og Sandheden vanskelig at udfinde, da man har beskyldt det hele Complot for Anskuelser, der snarere synes at være en Gisning af Referenten end hentede af Sagens Natur. De, der have nøiere Kundskab om dette forgelige Anliggende, ville vide, at de hidtil Fængsledes Planer, ifølge Jndholdet af deres Papirer, have slaaet dybere Rødder, og ere farligere, end man synes at troe; de skulle have til Formaal at omstyrte de bestaaende, Regjeringsformer, og til dette Øiemed circulere i Storhertugdømmet Brochurer, der ere trykkede i Paris - denne store, for Europas Rolighed farlige, Vulcan - og afhandle det Spørgsmaal: "om Haabet om Polens Gjenfødsel har en historisk Grundvold, eller om det kun er en tom Lyd, der ved enhver stor Ulykke rører sig i enhver Ulykkeligs Hjerte og siden forstummer." Naturligviis søger den ubekiendte Forfatter at bevise det Første, og paa denne Maade udstrøes den onde, uheldbringende Sæd i Gemytterne, vedligeholdes i disse og forleder endog Personer, der for Resten ere daddelfrie, til taabelige Foretagender. Gid det polske Folk dog endeligt til sit eget Bedste vilde indsee, at en Gjenoprettelse af Polen hører til Umulighedernes Rige, og er selv ikke da tænkelig, om det hele nuværende europæiske Statsforhold skulde styrte i Ruiner." – Jfølge Kongen af Preussens Befaling skulle Personer, der have deeltaget i de polske Uroligheder, tilbagevises fra de preus fiske Grændser - i fornødent Fald med Magt - hvis de her skulde søge Frelse, selv i det Tilfælde, at de forfølges af russiske Tropper. Skulde det være lykkets faadanne Personer at være komne over Grændsen, saa skulle de dog strax igien vises tilbage.